વ્યક્તિ ધનનું – સંપત્તિનું દાન કે ત્યાગ તો બહુ આસાનીથી કરી શકે છે; પરંતુ પોતાના અધિકારનું દાન કરી શકે તો જ એ સાચી ધાર્મિકતા કહેવાય. બસ કે રેલવેમાં પોતાની સીટ બાજુમાં ઊભેલી કોઈ તકલીફવાળી વ્યક્તિતને આપવાથી પણ જો પુણ્યકાર્ય થતું હોય તો ધાર્મિક અનુષ્ઠાનમાં પોતે ચઢાવો બોલીને મેળવેલો અધિકાર બીજાને સોંપી દેવાથી કેટલો મોટો લાભ મળે એ ધનવાનોએ, ધાર્મિક સંસ્થાના ટ્રસ્ટીઓએ અને તમામ ધર્મગુરુઓએ પણ વિચારવાની જરૂર છે.